*For 1978-versjonen, se Invasjon fra rommet*

***Utrolige hendelser i Santa Mira*** (originaltittel: *Invasion of the Body Snatchers*) er en amerikansk science fiction-grøsser fra 1956 regissert av Don Siegel. Filmen handler om fremmede vesener fra verdensrommet som forsøker å invadere jorden ved å ta bolig i menneskekropper. En lege i California oppdager hva som er ferd med å skje og forsøker å advare. Hovedrollene spilles av Kevin McCarthy og Dana Wynter. Manus er basert på Jack Finneys roman *The Body Snatchers* (1955).

Filmen har blitt filmatisert tre ganger etter dette, alle versjonene er tilpasset sin samtid.

Handling
--------

En dramatisk scene
Handlingen er lagt til den oppdiktede byen Santa Mira i California, hvor den lokale legen Dr. Miles Bennell opplever å få besøk av en rekke pasienter som anklager sine kjære for å være bedragere. Den merkelige frykten hos stadig flere av byens borgere blir av byen psykiater avfeid som irrasjonelt massehysteri, noe som Dr. Bennell til å begynne med slår deg til ro med. Men ved hjelp av sin venn Jack Belicec oppdager han snart at frykten er høyst reel og at byens befolkning faktisk er i ferd med å bli erstattet av mystiske «frø-skapninger» som «tar over» kroppene til menneskene i byen. «Frø-skapningene» er identiske med virkelige mennesker av utseende, men har ingen motforestillinger mot å drepe. Det eneste som skiller dem fra virkelige mennesker er deres mangel på følelser. Sammen har de ett mål: å erstattet hele menneskeheten. Dr. Bennell forsøker å advare mot faren, men det viser seg vanskelig siden flere og flere blir "overtatt".

Om filmen
---------

Hovedelementet i filmen er frykten for det ukjentet og frykten for det utenomjordiske. Disse faktorene er imidlertid bare en allegori for kommunistfrykten, som var sterk i USA på 1950-tallet. Romanen den er basert på ble utgitt året i forveien.

Filmen regnes i dag som en klassiker og har blitt filmatisert flere ganger i ettertid, senest i 2007.

Filmen har fått 98 % på Rotten tomatoes.

I rollene
---------

* Kevin McCarthy .... Dr. Miles J. Bennell
* Dana Wynter .... Becky Driscoll
* Larry Gates .... Dr. Dan 'Danny' Kauffman
* King Donovan .... Jack Belicec
* Carolyn Jones .... Theodora 'Teddy' Belicec
* Jean Willes .... Nurse Sally Withers
* Ralph Dumke .... Police Chief Nick Grivett
* Virginia Christine .... Wilma Lentz
* Tom Fadden .... Uncle Ira Lentz
* Kenneth Patterson .... Stanley Driscoll
* Guy Way .... Officer Sam Janzek

Senere versjoner
----------------

* *Invasjon fra rommet*, en versjon fra 1978.
* *Body Snatchers*, en versjon fra 1993.
* *The Invasion*, en versjon fra 2007.

Referanser
----------

1. ↑  *Halden Arbeiderblad 1957.05.20*. Norge. 1957-05-20. s. 6.
2. ↑  «Invasion of the Body Snatchers». *Rotten Tomatoes* **(engelsk)**. Besøkt 23. november 2018.

Eksterne lenker
---------------

* (en) *Utrolige hendelser i Santa Mira* på Internet Movie Database Rediger på Wikidata

* (no) *Utrolige hendelser i Santa Mira* hos Filmfront Rediger på Wikidata

* (sv) *Utrolige hendelser i Santa Mira* i Svensk Filmdatabas Rediger på Wikidata

* (da) *Utrolige hendelser i Santa Mira* i Danmark Nationale Filminstitut Rediger på Wikidata

* (en) *Utrolige hendelser i Santa Mira* på AllMovie Rediger på Wikidata

* (fr) *Utrolige hendelser i Santa Mira* på Allociné Rediger på Wikidata

* (nl) *Utrolige hendelser i Santa Mira* på MovieMeter Rediger på Wikidata

* (en) *Utrolige hendelser i Santa Mira* på Turner Classic Movies Rediger på Wikidata

* (en) *Utrolige hendelser i Santa Mira* på American Film Institute Rediger på Wikidata

* (en) *Utrolige hendelser i Santa Mira* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |